Legal Document

Category: 1957

Text:
108. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. 43/478 της 21 Μαρτ./6 Απρ. 1990 (ΦΕΚ Β' 228) Ανακαθορισμός του ύψους των εισφορών και των συνταξιοδοτικών παροχών του ειδικού Λογ/σμού Προσθέτων Παροχών του ΤΣΜΕΔΕ. 1.Η μηνιαία εισφορά που προβλέπεται από τις διατάξεις των εδαφ. α και γ της παρ. 1 του άρθρ. 34 του Νόμ. 915/1979 υπολογίζεται πάνω στο αναφερόμενο στις διατάξεις αυτές βασικό μισθό, όπως αυτός διαμορφώθηκε μετά και την Φ. 43/3/436/21/3/1989 (ΦΕΚ 229/89 τ.Β') τελευταία απόφασή μας προσαυξημένος κατά ποσοστό 30% από την πρώτη του επόμενου μήνα από εκείνον της δημοσίευσης της απόφασης αυτής στην Εφημερίδα της Κυβέρνησης. 2.Η μηνιαία πρόσθετη σύνταξη που προβλέπεται από τις διατάξεις του εδαφ. α' της παρ. 1 του άρθρ. 5 του Κανονισμού Παροχών του ΕΛΠΠ του ΤΣΜΕΔΕ, όπως αυτή διαμορφώθηκε μετά και την Φ.43/3/436/21/3/1989 (ΦΕΚ 229/89 τ.Β') τελευταία απόφασή μας αυξάνεται κατά ποσοστό 22% από 1.1.1990. Σελ. 212,362(α) Τεύχος ΙΒ-5-1 Σελ.92